
Kasutusloa väljastamine

1. ASJAOLUD JA MENETLUSE KÄIK

Narva Linnavalitsusele 14.03.2014 läbivaatamiseks laekus Energia tn 6 asuva ühiselamuhoone muudetud tehnosüsteemidega kasutusloa taotlus (linnavalitsuse dokumendiregistris nr 2511) koos riigilõivu maksekorraldusega. 
Tuleohutuse seaduse § 5 lõike 1 kohaselt 17.03.2014 Ida Päästekeskusele on saadetud arvamuse päring kasutusloa väljastamiseks (linnavalitsuse dokumendiregistris nr  1-13.2/907). 

Ehitusseaduse § 33 lõike 4, 26.11.2002 majandus- ja kommunikatsiooniministri määruse nr 11 „Ehitise ülevaatuse kord“ § 4 kohaselt on 24.03.2014 korraldatud muudetud tehnosüsteemidega ühiselamuhoone ehitusseaduse kohane ülevaatus. Ülevaatuseks kaasatud pädevad isikud ehitise ülevaatuse aktil kinnitasid oma allkirjadega, et ühiselamuhoones teostatud ehitustööd vastavad nõuetele ning kasutusloa väljastamiseks takistusi ei ole.

09.04.2014 Päästeameti Ida Päästekeskus ehitise kasutusloa teatises  nr O-LL/19 teatas kirjalikult, et ehitis vastab ehitisele ettenähtud tuleohutusnõuetele ja seda võib kasutada ettenähtud otstarbel (linnavalitsuse  10.04.2014 dokumendiregistris nr 3508)

2.   ÕIGUSLIKUD ALUSED

2.1. Ehitusseaduse §32 lõike 1 kohaselt ehitise kasutusluba on kohaliku omavalitsuse või riigi nõusolek, et valminud ehitis või selle osa vastab ehitisele ettenähtud nõuetele ja seda võib  kasutada vastavalt kavandatud kasutamise otstarbele.

2.2. Narva linna ehitusmääruse §27  lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

2. OTSUS

3.1.Väljastada Energia tn 6 ühiselamuhoonele paigaldatud tulekahjusignalisatsiooniga, üldkasutatavates kuivatus- ja köökideruumides muudetud elektripaigaldisega ning köökideruumides paigaldatud ventilatsiooniga kasutusluba.
4. RAKENDUSSÄTTED

4.1. Korraldus jõustub seadusega sätestatud korras. 

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

